Wonten ing ajaran agama Hindhu, Yuga (Sansekerta: युग) utawi 1 Mahayuga inggih punika siklus éwah-ewahaning jaman ingkang kadadéan wonten ing bumi, ingkang kapérang dados sekawan jaman, inggih punika Satya Yuga, Treta Yuga, Dwapara Yuga, sarta Kali Yuga. Miturut ajaran Hindhu, jaman-jaman mau dados sawijining siklus, sami kaliyan siklus sekawan mangsa. Siklus mau dipunwiwiti saking Satya Yuga, pinuju Kali Yuga. Sabibaripun Kali Yuga pungkasan, kawiwitan malih Satya Yuga ingkang énggal.Ewah-ewahaning Yuga minangka ajaran kebecikan saha kesadaran minangka umat ingkang gadhah agama samsaya dangu samsaya kirang, sesarengan kaliyan cacahing manungsa wonten ing donya punika. Wonten ing wurinipun manungsa bakal sadhar ing mangsa kalanipun sampun sepuh, buminipun sampun sepuh, nalika moral sampun risak saha ewahing budaya samsaya parah, punika dados pralambang minangka kiamat sampun badhé tumeka.